CELEX: 22018D1184
Language: mt
Date: 2016-12-02 00:00:00
Title: Deċiżjoni tal-Kumitat Konġunt taż-ŻEE Nru 248/2016 tat-2 ta' Diċembru 2016 li temenda l-Anness XX (L-Ambjent) tal-Ftehim ŻEE [2018/1184]

23.8.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 215/45
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 248/2016
         tat-2 ta' Diċembru 2016
         li temenda l-Anness XX (L-Ambjent) tal-Ftehim ŻEE [2018/1184]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Id-Deċiżjoni tal-Kummissjoni (UE) 2015/2099 tat-18 ta' Novembru 2015 li tistabbilixxi l-kriterji ekoloġiċi biex tingħata l-Ekotikketta tal-UE għall-materjal tat-tkabbir, is-sustanzi li jtejbu l-ħamrija u l-ħuxlief (1) trid tiġi inkorporata fil-Ftehim ŻEE.
                  
               
                     (2)
                  
                  
                     Id-Deċiżjoni (UE) 2015/2099 tirrevoka d-Deċiżjonijiet tal-Kummissjoni 2006/799/KE (2) u 2007/64/KE (3), li huma inkorporati fil-Ftehim ŻEE u li konsegwentement jridu jitħassru skont il-Ftehim ŻEE.
                  
               
                     (3)
                  
                  
                     Għalhekk, l-Anness XX tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness XX tal-Ftehim ŻEE għandu jiġi emendat kif ġej:
            
                        1.
                     
                     
                        It-test tal-punt 2d (id-Deċiżjoni tal-Kummissjoni 2006/799/KE) jinbidel b'dan li ġej:
                        “32015 D 2099: Id-Deċiżjoni tal-Kummissjoni (UE) 2015/2099 tat-18 ta' Novembru 2015 li tistabbilixxi l-kriterji ekoloġiċi biex tingħata l-Ekotikketta tal-UE għall-materjal tat-tkabbir, is-sustanzi li jtejbu l-ħamrija u l-ħuxlief (ĠU L 303, 20.11.2015, p. 75).”
                     
                  
                        2.
                     
                     
                        It-test tal-punt 2da (Deċiżjoni tal-Kummissjoni 2007/64/KE) jitħassar.
                     
                  
         
            Artikolu 2
            It-test tad-Deċiżjoni (UE) 2015/2099 bl-Iżlandiż u bin-Norveġiż, li se jiġi ppubblikat fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fit-3 ta' Diċembru 2016, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmul fi Brussell, it-2 ta' Diċembru 2016.
            
               
                  Għall-Kumitat Konġunt taż-ŻEE
               
               
                  Il-President
               
               Bergdís ELLERTSDÓTTIR
            
         
         
            (1)  ĠU L 303, 20.11.2015, p. 75.
         
            (2)  ĠU L 325, 24.11.2006, p. 28.
         
            (3)  ĠU L 32, 6.2.2007, p. 137.
         
            (*1)  Ma huwa indikat l-ebda rekwiżit kostituzzjonali.